
Αρ 


. Φύλλου 4643 


ΑΠΟΦΑΣΕΙΣ 

Αριθ. ΠΟΑ. 1223 

Εξειδίκευση των κριτηρίων για τη διαμόρφω¬ 
ση λύσεων ρύθμισης οφειλών προς το Δημόσιο 
έως 50.000 ευρώ κατά την παράγραφο 21 του 
άρθρου 15 του ν. 4469/2017, καθορισμός της με¬ 
θοδολογίας για τον προσδιορισμό του ύψους και 
του αριθμού των δόσεων βάσει αυτών, εξαίρεση 
οφειλών από τις λύσεις ρύθμισης και ρύθμιση 
κάθε άλλου ειδικότερου θέματος για την εφαρ¬ 
μογή αυτής. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του ν.4469/2017 (ΦΕΚ Α' 62) «Εξωδικαστικός μη¬ 
χανισμός ρύθμισης οφειλών επιχειρήσεων και άλλες 
διατάξεις», και ιδίως της παραγράφου 21 του άρθρου 15, 
β) του ν.4174/2013 (ΦΕΚ Α' 170) «Φορολογικές διαδι¬ 
κασίες και άλλες διατάξεις», 
γ) του ν.δ. 356/1974 (ΦΕΚ Α' 90) «Κώδικας Είσπραξης 
Δημοσίων Εσόδων», 

δ) του Κεφαλαίου Α'του Πρώτου Μέρουςτου ν.4389/ 
2016 (Α'94) και ειδικότερα των παρ. 3 και 4 του άρθρου 
2 και των άρθρων 5 και 41 αυτού. 

ε) Της απόφασης 2014/335/(ΕΕ, Ευρατόμ) του Συμβου¬ 
λίου της 26-5-2014 για το σύστημα των Ίδιων Πόρων 
(1168/7.6.2014) και τον Κανονισμό 609/2014/(ΕΕ, Ευρα¬ 
τόμ) Κανονισμό του Συμβουλίου της 26ης Μάίου 2014 
για τις μεθόδους και τη διαδικασία απόδοσης των παρα¬ 
δοσιακών ίδιων πόρων (1168/7.6.2014). 

στ) του π.δ. 16/1989 (ΦΕΚ Α'6) «Κανονισμός λειτουρ¬ 
γίας Δ.Ο.Υ.», 

ζ) του π.δ. 125/2016 (ΦΕΚΑ' 210) «Διορισμός Υπουρ¬ 
γών, Αναπληρωτών Υπουργών και Υφυπουργών», 
η) του π.δ. 142/2017 (ΦΕΚΑ' 181) «Οργανισμός Υπουρ¬ 
γείου Οικονομικών», 

θ) της ΠΟΛ.1105/12-7-2017 (ΦΕΚ Β' 2426) απόφασης 
της Υφυπουργού Οικονομικών «Καθορισμός κριτηρίων 
για τη διαμόρφωση της ψήφου του Δημοσίου στο πλαί¬ 
σιο του εξωδικαστικού μηχανισμού ρύθμισης οφειλών 
επιχειρήσεων, της μεθοδολογίας και των κριτηρίων για 
τον προσδιορισμό των δόσεων αποπληρωμής οφειλών 


προς το Δημόσιο με σύμβαση αναδιάρθρωσης και ειδι¬ 
κότερων θεμάτων για την εφαρμογή των παραγράφων 
1 έως 13 του άρθρου 15 του ν. 4469/2017.». 

2. α) Την αριθ. ΥΠΟΙΚ 0010218 ΕΞ 2016/14.11.2016 
(ΦΕΚ Β' 3696) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στην 
Υφυπουργό Οικονομικών Αικατερίνη Παπανάτσιου», 

β) την αριθ. 1 Πράξη του Υπουργικού Συμβουλίου της 
20.1.2016, «Επιλογή και διορισμός Γενικού Γραμματέα της 
Γενικής Γραμματείας Δημοσίων Εσόδων του Υπουργείου 
Οικονομικών» (ΦΕΚ 18 τ. Υ.Ο.Δ.Δ.), σε συνδυασμό με τις 
διατάξεις του πρώτου εδαφίου της παρ. 10 του άρθρου 
41 του ν. 4389/2016 και την αριθ. 39/3 της 30-11-2017 
(Υ.Ο.Δ.Δ. 689) απόφαση του Συμβουλίου Διοίκησης της 
Α.Α.Δ.Ε. «Ανανέωση της θητείας του Διοικητή της Ανε¬ 
ξάρτητης Αρχής Δημοσίων Εσόδων», 
γ) την αριθ. Δ. ΟΡΓ. Α 1036960 ΕΞ 2017 (ΦΕΚ Β' 968) 
απόφαση του Διοικητή της Ανεξάρτητης Αρχής Δη¬ 
μοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)», όπως τροποποιήθηκε, 
συμπληρώθηκε και ισχύει, 

δ) την αριθ. Δ6Α 1015213 ΕΞ 2013/28-01-2013 (Β' 130 
και 372) απόφαση του Υπουργού Οικονομικών και του 
Υφυπουργού Οικονομικών, όπως τροποποιήθηκε και 
ισχύει, σε συνδυασμό με τις διατάξεις της υποπαραγρ. 
α’ της παρ. 3 του άρθρου 41 του ν. 4389/2016, 
ε) την αριθ. Δ.ΟΡΓ.Α. 1115805 ΕΞ 2017/31 -7-2017 (ΦΕΚ 
Β' 2743) απόφαση του Διοικητή της Ανεξάρτητης Αρχής 
Δημοσίων Εσόδων, με θέμα «Μεταβίβαση αρμοδιοτήτων 
και εξουσιοδότηση υπογραφής "Με εντολή Διοικητή" σε 
όργανα της Φορολογικής Διοίκησης», 
στ) την αριθ. Δ.ΟΡΓ.Α 1041643 ΕΞ 2015/26.3.2015 (ΦΕΚ 
Β' 543) απόφαση του Γενικού Γραμματέα Δημοσίων Εσό¬ 
δων του Υπουργείου Οικονομικών, με θέμα «Μεταβί¬ 
βαση αρμοδιοτήτων και εξουσιοδότηση υπογραφής 
"Με εντολή Γενικού Γραμματέα Δημοσίων Εσόδων" σε 
Προϊσταμένους Τελωνείων και σε υπαλλήλους αυτών», 
όπως έχει τροποποιηθεί με τις αριθ. Δ.ΟΡΓ. Α 1120364 
ΕΞ 2015/15-9-2015 (Β' 2080) και Δ. ΟΡΓ. Α 1113150 ΕΞ 
2016/22-7-2016 (Β' 2835) όμοιες, σε συνδυασμό με τις 
διατάξεις της υποπαραγράφου β' της παρ. 3 του άρθρου 
41 του ν. 4389/2016, 

3. το γεγονός ότι κατά τον υπολογισμό του συμπληρω¬ 
ματικού ΕΝΦΙΑ φυσικών προσώπων δεν υπολογίζεται η 

αξία των δικαιωμάτων επί γηπέδων εκτός σχεδίου πόλης 
ή οικισμού. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Κατόπιν αιτήσεως οφειλέτη, ο οποίος εμπίπτει στις 
κατηγορίες της παραγράφου 1 του άρθρου 2 της πα¬ 
ρούσας και οι συνολικές οφειλές του προς το Δημόσιο 
δεν υπερβαίνουν τις 50.000 ευρώ, που απευθύνεται στη 
Φορολογική Διοίκηση έως την 31η Δεκεμβρίου 2018, 
το Δημόσιο προτείνει λύσεις ρύθμισης σύμφωνα με τα 
κριτήρια και τους κανόνεςτων άρθρων 4 έως 8, κατά πε¬ 
ρίπτωση. Η αίτηση υποβάλλεται ηλεκτρονικά. Η ρύθμιση 
χορηγείται άπαξ ανά οφειλέτη. 

Άρθρο 2 

Πεδίο εφαρμογής 

1. Δυνατότητα υπαγωγής στη ρύθμιση της παρούσας 
έχουν: 

α. φυσικά πρόσωπα με πτωχευτική ικανότητα ή νομικά 
πρόσωπα που αποκτούν εισόδημα από επιχειρηματική 
δραστηριότητα, σύμφωνα με τον Κώδικα Φορολογίας 
Εισοδήματος (άρθρα 21 και 47 του ν. 4172/2013, ΑΊ 67) 
και έχουν φορολογική κατοικία στην Ελλάδα, εφόσον 
πληρούνται τα κριτήρια επιλεξιμότητας του άρθρου 3 
του ν. 4469/2017 και δεν συντρέχουν οι εξαιρέσεις των 
παραγράφων 2 και 3 του άρθρου 2 του ίδιου νόμου και 

αα. οι συνολικές οφειλές τους προς όλους τους πιστω¬ 
τές τους δεν υπερβαίνουν το ποσό των είκοσι χιλιάδων 
(20.000) ευρώ ή/και 

αβ. οι οφειλές τους προς το Δημόσιο υπερβαίνουν το 
ογδόντα πέντε τοις εκατό (85%) των συνολικών οφειλών 
τους προς όλους τους πιστωτές, οι οποίες δεν υπερβαί¬ 
νουν το ποσό των πενήντα χιλιάδων (50.000) ευρώ, 

β. φυσικά πρόσωπα που αποκτούν εισόδημα από επι¬ 
χειρηματική δραστηριότητα, σύμφωνα με τον Κώδικα 
Φορολογίας Εισοδήματος (ν.4172/2013), αλλά δεν έχουν 
πτωχευτική ικανότητα, υπό την προϋπόθεση ότι έχουν 
κάνει έναρξη εργασιών, και έχουν φορολογική κατοικία 
στην Ελλάδα, εφόσον πληρούνται τα κριτήρια επιλεξιμό- 
τητας του άρθρου 3 του ν. 4469/2017 και δεν συντρέχουν 
οι εξαιρέσεις της περίπτωσης γ της παραγράφου 2 και 
των περιπτώσεων γ και δ της παραγράφου 3 του άρθρου 
2 του ιδίου νόμου. 

2. Στη ρύθμιση υπάγονται οφειλές προς το Δημόσιο 
που είναι ήδη βεβαιωμένες κατά την 31η Δεκεμβρίου 
2016 σύμφωνα με τις διατάξεις του Κώδικα Είσπραξης 
Δημοσίων Εσόδων-Κ.Ε.Δ.Ε. (ν.δ. 356/1974), του Κώδικα 
Φορολογικής Διαδικασίας (ν. 4174/2013) και του Εθνικού 
Τελωνειακού Κώδικα (ν. 2960/2001) καθώς και οφειλές 
υπέρ τρίτων πιστωτών που βεβαιώνονται και εισπράτ- 
τονται από τη Φορολογική Διοίκηση σύμφωνα με τις 
διατάξεις του Κ.Ε.Δ.Ε., εφόσον έχουν ήδη βεβαιωθεί κατά 
την ανωτέρω ημερομηνία, με τις προσαυξήσεις ή τό¬ 
κους εκπρόθεσμης καταβολής κατά το χρόνο υπαγωγής 
στη ρύθμιση. Η υπαγωγή στις ρυθμίσεις της παρούσας 


απόφασης συνεπάγεται την αυτοδίκαιη απώλεια τυχόν 
υφιστάμενων ρυθμίσεων για τις ίδιες οφειλές. 

3.Απότη ρύθμιση εξαιρούνται: α)οφειλέςπουέχουνρυθ- 
μιστεί με οριστική δικαστική απόφαση ή δικαστικό συμ¬ 
βιβασμό κατά τις διατάξεις του νόμου 3869/2010 (Α' 130), 
ακόμα κι αν ακολούθησε έκπτωση του οφειλέτη για 
οποιονδήποτε λόγο και β) οφειλές που αφορούν σε 
ανάκτηση κρατικών ενισχύσεων που χορηγήθηκαν με 
τη σύσταση ειδικών αφορολόγητων αποθεματικών σύμ¬ 
φωνα με τις διατάξεις της παραγράφου 1 του άρθρου 22 
του ν. 4002/2011 ή σύμφωνα με άλλες ειδικές διατάξεις. 

Άρθρο 3 

Περιεχόμενο αίτησης 

και συνυποβαλλόμενα δικαιολογητικά 

Η αίτηση πρέπει να περιέχει πλήρη στοιχεία του οφει¬ 
λέτη και τυχόν συνοφειλετών που υποβάλλουν αυτήν 
από κοινού με τον οφειλέτη καθώς και τα στοιχεία που 
απαιτούνται για την αξιολόγηση της επιλεξιμότητας 
αυτού σύμφωνα με το άρθρο 3 του ν. 4469/2017. Η αί¬ 
τηση πρέπει να περιέχει επιπλέον κατάλογο όλων των 
πιστωτών του οφειλέτη και των οφειλόμενων ποσών ανά 
πιστωτή. Η αίτηση υπέχει θέση υπεύθυνης δήλωσης του 
ν. 1599/1986 και συνοδεύεται υποχρεωτικά από: 

α) για οφειλέτες της περίπτωσης α της παραγράφου 
1 του άρθρου 2 της παρούσας, πιστοποιητικό από το 
αρμόδιο Πρωτοδικείο περί μη πτώχευσηςτου οφειλέτη, 
μη υπαγωγής αυτού σε διαδικασία εξυγίανσης κατ’ άρ¬ 
θρα 99 επ. του ν. 3588/2007 ή ειδικής εκκαθάρισης κατ’ 
άρθρο 10όιατου ίδιου νόμου, όπως ίσχυε, ή συμφωνίας 
ρύθμισης ή ειδικής διαχείρισης κατ’ άρθρα 62 επ. του 
ν. 4307/2014, 

β) για οφειλέτες της περίπτωσης α της παραγράφου 
1 του άρθρου 2 της παρούσας, πιστοποιητικό από το 
αρμόδιο Πρωτοδικείο ότι δεν εκκρεμεί αίτηση για υπα¬ 
γωγή του οφειλέτη σε μία από τις διαδικασίες της ως άνω 
περίπτωσης α του παρόντος άρθρου, 
γ) για οφειλέτες της περίπτωσης β της παραγράφου 
1 του άρθρου 2 της παρούσας, πιστοποιητικό από το 
Ειρηνοδικείο Αθηνών (Γενικό Αρχείο Αιτήσεων άρθρου 
13 ν. 3869/2010) ότι δεν έχει εκδοθεί γΓ αυτόν οριστική 
δικαστική απόφαση ρύθμισης οφειλών ή επικύρωσης 
δικαστικού συμβιβασμού κατά τις διατάξεις του νόμου 
3869/2010. Σε περίπτωση έκδοσης δικαστικής απόφα¬ 
σης του προηγούμενου εδαφίου, πρέπει να προσκομίζε¬ 
ται υπεύθυνη δήλωση του οφειλέτη του ν. 1599/1986 ότι 
οι οφειλές που έχουν περιληφθεί σε αυτήν δεν εμπίπτουν 
στην εξαίρεση της περίπτωσης α της παραγράφου 3 του 
άρθρου 2 της παρούσας απόφασης, καθώς και επικυρω¬ 
μένο αντίγραφο της αίτησης και της απόφασης. 

δ) Για οφειλέτες των περιπτώσεων α και β της πα¬ 
ραγράφου 1 του άρθρου 2 της παρούσας, αντίγραφο 
της τελευταίας εκδοθείσας δήλωσης ΕΝ.Φ.Ι.Α. - πράξης 
προσδιορισμού φόρου του έτους υποβολής της αίτησης 
και των τριών (3) προηγούμενων ετών, εφόσον έχουν 
εκδοθεί. 

ε) Για οφειλέτες φυσικά πρόσωπα των περιπτώσεων 
α και β της παραγράφου 1 του άρθρου 2 της παρούσας, 
οι οποίοι έχουν στην κυριότητα τους εμπράγματα δικαι¬ 
ώματα επί γηπέδων εκτός σχεδίου πόλης και οικισμού, 

συμπληρωμένο έντυπο υπολογισμού αξίας του γηπέδου 
(Α ΓΗΣ), 

στ) για οφειλέτες νομικά πρόσωπα, πιστοποιητικό περί 
μη λύσης της εταιρείας από το Γενικό Εμπορικό Μητρώο 
(Γ.Ε.ΜΗ.), 

ζ) αντίγραφο ποινικού Μητρώου γενικής χρήσης του 
οφειλέτη ή του πρόεδρου του διοικητικού συμβουλίου 
και του διευθύνοντος συμβούλου για ανώνυμες εταιρεί¬ 
ες, του διαχειριστή για εταιρείες περιορισμένης ευθύνης 
και ιδιωτικές κεφαλαιουχικές εταιρείες, των ομόρρυθμων 
εταίρων και των διαχειριστών για προσωπικές εταιρείες 
και στην περίπτωση κατά την οποία οι προς ρύθμιση 
οφειλές προς το Δημόσιο υπερβαίνουν τις 20.000 ευρώ, 
επιπροσθέτως, τα ακόλουθα δικαιολογητικά: 

η) χρηματοοικονομικές καταστάσεις του άρθρου 16 του 
ν. 4308/2014 (Α' 251) των τελευταίων πέντε (5) περιόδων, 
οι οποίες πρέπει να είναι δημοσιευμένες, εφόσον προβλέ- 
πεται υποχρέωση σύνταξης ή/και δημοσίευσης αυτών, 

θ) προσωρινό ισοζύγιο τελευταίου μηνόςτεταρτοβάθ- 
μιων λογαριασμών του αναλυτικού καθολικού της γενι¬ 
κής λογιστικής, εφόσον προβλέπεται η κατάρτισή του, 

ι) πρόσφατα πιστοποιητικά βαρών όλων των ακινή¬ 
των, και 

ια) υπεύθυνη δήλωση με αναλυτική παράθεση των 
ανεξόφλητων υποχρεώσεων για τις οποίες υπάρχουν 
εμπράγματες εξασφαλίσεις επί αυτών. 

Το Δημόσιο δύναται να ζητήσει την υποβολή επιπλέον 
δικαιολογητικών, τα οποία κρίνει απαραίτητα για την 
αξιολόγηση της βιωσιμότητας του οφειλέτη και για τη 
διαμόρφωση της πρότασης ρύθμισης από αυτό, σύμ¬ 
φωνα με τα επόμενα άρθρα. 

Τα ως άνω δικαιολογητικά προσκομίζονται και από 
τυχόν συνοφειλέτη που υποβάλλει από κοινού αίτηση 
με τον οφειλέτη. 

Σε περίπτωση που το Δημόσιο διαπιστώσει ελλείψεις 
ή ανακρίβειες στην υποβληθείσα αίτηση, τα ανωτέρω 
στοιχεία και δικαιολογητικά, δύναται να τάξει εύλογη 
προθεσμία, η οποία δεν υπερβαίνει τις δέκα (10) εργά¬ 
σιμες ημέρες, για τη συμπλήρωση ή διόρθωση αυτών 
και σε περίπτωση μη συμμόρφωσης να απορρίψει την 
αίτηση. 

Άρθρο 4 

Κριτήρια για τη διαμόρφωση 
πρότασης ρύθμισης 

1. Για την υποβολή πρότασης ρύθμισης από το Δημό¬ 
σιο λαμβάνονται υπόψη το διαθέσιμο εισόδημα και η 
αξία των περιουσιακών στοιχείων, κινητών και ακινήτων, 
των οφειλετών. 

2. Για την αξιολόγηση των περιουσιακών στοιχείων το 
Δημόσιο ελέγχει και λαμβάνει υπόψη τα εξής: 

(α) Για τα ακίνητα: 

Εφόσον οι προς ρύθμιση οφειλές προς το Δημόσιο 
υπερβαίνουν τις 20.000 ευρώ, έκθεση εκτιμητή ακινή¬ 
των, σύμφωνα με την περίπτωση (ιε) της παραγράφου 2 
του άρθρου 1 του ν. 4469/2017, η οποία έχει συνταχθεί 
σε χρόνο μικρότερο του έτους πριν την υποβολή της 
αίτησης και, σε περίπτωση που προσκομίζονται από 
οφειλέτη ή συνοφειλέτη περισσότερες εκθέσεις εκτι¬ 
μητών, την πιο πρόσφατη. Εκτίμηση αξίας ακινήτων που 


περιλαμβάνεται σε έκθεση εμπειρογνώμονα, σύμφωνα 
με την περίπτωση (ιδ) της παραγράφου 2 του άρθρου 1 
του ν. 4469/2017, λαμβάνεται υπ' όψιν μόνο όταν βασί¬ 
ζεται σε έκθεση εκτιμητή ακινήτων. 

Σε περίπτωση που δεν απαιτείται ή δεν προσκομίζεται 
έκθεση εκτιμητή ακινήτων, το Δημόσιο υπολογίζει ως 
αξία ακινήτων τη φορολογητέα αξία για τον υπολογι¬ 
σμό του συμπληρωματικού ΕΝ.Φ.Ι.Α., σύμφωνα με το 
ν. 4223/2013, από την τελευταία συντεθείσα δήλωση 
ΕΝ.Φ.Ι.Α. - πράξη προσδιορισμού φόρου. Για γήπεδα 
εκτός σχεδίου πόλης και οικισμού φυσικών προσώπων, 
για τα οποία δεν προσδιορίζεται αξία ΕΝΦ.Ι.Α. και δεν 
προσκομίζεται έκθεση εκτιμητή ακινήτων, το Δημόσιο 
υπολογίζει ως αξία ακινήτων την αντικειμενική αξία αυ¬ 
τών, όπως αυτή προκύπτει από τις διατάξεις του άρθρου 
41 Α' του ν. 1249/1982 (ΦΕΚ43 Α') καιτηςαπόφασηςτου 
Υπουργού Οικονομικών 1144814/2631/ΠΟΛ1310/1998 
(ΦΕΚ 1328 Β'). 

(β) Για τα κινητά: 

ί) που σχετίζονται με την άσκηση της επιχειρηματι¬ 
κής δραστηριότητας του οφειλέτη ή συνοφειλέτη, όπως 
ενσώματα και άυλα πάγια πλην ακινήτων, αποθέματα, 
χρηματοοικονομικά περιουσιακά στοιχεία (π.χ. τίτλοι, με¬ 
σοπρόθεσμες και μακροπρόθεσμες καταθέσεις, μετρητά, 
μετοχές) την αγοραία αξία όπως προκύπτει είτε από πρό¬ 
σφατη έκθεση οικονομολόγου, μέλους του Οικονομικού 
Επιμελητηρίου Ελλάδος ή κατόχου άδειας λογιστή-φορο- 
τεχνικού Α' τάξης, προκειμένου για οφειλέτη που τηρεί 
διπλογραφικά βιβλία με ετήσιο κύκλο εργασιών έως και 
1.500.000 ευρώ ή απλογραφικά βιβλία ή από πρόσφατη 
έκθεση ορκωτού ελεγκτή, προκειμένου για οφειλέτη, 
που τηρεί διπλογραφικά βιβλία με ετήσιο κύκλο εργα¬ 
σιών μεγαλύτερο των 1.500.000 ευρώ. Ως «πρόσφατη 
έκθεση» θεωρείται αυτή που έχει συνταχθεί εντός των 
τελευταίων δώδεκα μηνών πριν από την υποβολή της 
αίτησης της παρούσας απόφασης. Σε περίπτωση που δεν 
προσκομίζεται η ως άνω έκθεση, το Δημόσιο λαμβάνει 
υπόψη την αξία που αναφέρεται στην αίτηση του οφειλέ¬ 
τη και δύναται να ζητήσει τυχόν διαθέσιμα συνοδευτικά 
έγγραφα για τον έλεγχο της ως άνω δηλωθείσας αξίας. 

ίί) που δεν υπάγονται στην ανωτέρω υποπερίπτωση 
και αφορούν σε κινητά μεγάλης αξίας, ενός εκάστου 
άνω των 2.000 ευρώ και συνολικά εκτιμώμενα άνω των 
30.000 ευρώ, την αξία που αναφέρεται στην αίτηση του 
οφειλέτη, για τον έλεγχο της οποίας το Δημόσιο δύναται 
να ζητήσει τυχόν διαθέσιμα συνοδευτικά έγγραφα και η 
οποία δεν μπορεί να υπολείπεται αυτής που αναγράφε¬ 
ται σε εν ισχύ σύμβαση ασφάλισης τους. 

ϋί) μικρής αξίας, η αξία που αναφέρεται στην αίτηση 
του οφειλέτη. 

3. Για την αξιολόγηση του εισοδήματος το Δημόσιο 
ελέγχει και λαμβάνει υπόψη τα εξής: 

(α) για νομικά πρόσωπα, είτε πρόκειται για οφειλέτη 
είτε για συνοφειλέτη που υπέγραψε την αίτηση από κοι¬ 
νού με τον οφειλέτη, το μεγαλύτερο μεταξύ του μέσου 
όρου των κερδών προ φόρων, τόκων και αποσβέσεων 
(θετικό ΕΒΙΤϋΑ) της τελευταίας τριετίας και των κερδών 
προ φόρων, τόκων και αποσβέσεων (θετικό ΕΒΙΤΩΑ) του 
τελευταίου έτους πριν από την υποβολή της αίτησης 
του οφειλέτη, 

(β) για φυσικά πρόσωπα που ασκούν επιχειρηματική 
δραστηριότητα, είτε πρόκειται για τον οφειλέτη είτε για 
συνοφειλέτη που υπέγραψε την αίτηση από κοινού με 
τον οφειλέτη, το μεγαλύτερο μεταξύ του μέσου όρου 
των κερδών προ φόρων, τόκων και αποσβέσεων (θετικό 
ΕΒΙΤϋΑ) της τελευταίας τριετίας και των κερδών προ φό¬ 
ρων, τόκων και αποσβέσεων (θετικό ΕΒΙΤϋΑ) του τελευ¬ 
ταίου έτους πριν την υποβολή της αίτησης του οφειλέτη, 
προσαυξημένο κατά το μέσο όρο των εσόδων από άλλες 
πηγές της τελευταίας τριετίας. 

(γ) για συνοφειλέτες φυσικά πρόσωπα μη επιτηδευμα- 
τίες, ο μέσος όρος του πραγματικού δηλωθέντος κατά 
τις τρεις (3) τελευταίες φορολογικές περιόδους εισοδή¬ 
ματος, φορολογητέου ή μη. 

4. Αν το μέρος του ποσοστού του 2,75% των κερ¬ 
δών του οφειλέτη προ φόρων, τόκων και αποσβέσεων 
(ΕΒΙΤΟΑ), όπως προσδιορίστηκαν σύμφωνα με την προ¬ 
ηγούμενη παράγραφο, που αντιστοιχεί στο λόγο των 
οφειλών προς το Δημόσιο προς τις συνολικές οφειλές 
του οφειλέτη, είναι μεγαλύτερο από τη συνολική αρ¬ 
χική μηνιαία δόση, όπως αυτή προκύπτει σύμφωνα με 
τα επόμενα άρθρα, τότε η συνολική μηνιαία δόση ανα¬ 
προσαρμόζεται, ώστε να ισούται με αυτό το ποσό και ο 
αριθμός των δόσεων μειώνεται αναλόγως. 

5. Το Δημόσιο προτείνει ρυθμίσεις, σύμφωνα με τα 
επόμενα άρθρα, με ισόποσες τοκοχρεωλυτικές μηνιαίες 
δόσεις. Για τον υπολογισμό των τοκοχρεωλυτικών δό¬ 
σεων λαμβάνεται υπ' όψιν επιτόκιο ίσο με το επιτόκιο 
θϋΓίόοΓ τριμήνου, προσαυξημένο κατά πέντε (5) εκα¬ 
τοστιαίες μονάδες, το οποίο είναι σταθερό, με κρίσιμο 
χρόνο την ημερομηνία υποβολής της αίτησης, και υπο¬ 
λογίζεται ετησίως. 

6. Για τον υπολογισμό του τελικού ποσού της προς 
ρύθμιση οφειλής, στην οποία δεν συνυπολογίζονται 
τα πρόστιμα του αρ. 57 ν.4174/13 και του αρ.6 του 
ν.δ. 356/1974, καθώς και για το πλήθος δόσεων της προ- 
τεινόμενης ρύθμισης που δεν δύναται να υπερβεί τις 
120 μηνιαίες δόσεις με ελάχιστο όριο δόσης τα πενήντα 
(50) ευρώ, εφαρμόζονται ειδικότερα τα επόμενα άρθρα. 

Άρθρο 5 

Ρυθμίσεις για την κατηγορία οφειλετών φυσικών 
προσώπων με πτωχευτική ικανότητα ή νομικών 
προσώπων που αποκτούν εισόδημα από επιχει¬ 
ρηματική δραστηριότητα με συνολικές οφειλές 
προς όλους τους πιστωτές έως 20.000 ευρώ 
Στις περιπτώσεις οφειλετών του άρθρου 2 παρ. 1 περ. 
α υποπερ. αα της παρούσας, το Δημόσιο χορηγεί τις ακό¬ 
λουθες ρυθμίσεις των οφειλών προς αυτό: 

(Α) Για οφειλέτες με συνολικό ποσό βασικής οφειλής 
προς το Δημόσιο έως 3.000 ευρώ: 

(α) τμηματική καταβολή του συνολικώς οφειλόμενου 
ποσού χωρίς δυνατότητα διαγραφής κανενός ποσού, 
(β) καθορισμό του πλήθους και του ύψους των μηνι¬ 
αίων δόσεων, βάσει των κάτωθι κανόνων: 

(ι) ελάχιστο ποσό εκάστης δόσης 50 ευρώ 
(ιι) μέγιστος αριθμός δόσεων 36 
(ιιι) ανάλογη μείωση του αριθμού των δόσεων βάσει 
του υπολογισμού της παρ. 4 του άρθρου 4 της παρούσας. 


(Β) Για οφειλέτες με συνολικό ποσό βασικής οφειλής 
προς το Δημόσιο από 3.000,01 έως 20.000 ευρώ: 

(α) διαγραφή του 85% των οφειλών από προσαυξήσεις 
και τόκους εκπρόθεσμης καταβολής, 

(β) καθορισμό του πλήθους και του ύψους των μηνι¬ 
αίων δόσεων, βάσει των κάτωθι κανόνων: 

(ι) ελάχιστο ποσό εκάστης δόσης 50 ευρώ 
(ιι) μέγιστος αριθμός δόσεων 120 
(ιιι) ανάλογη μείωση του αριθμού των δόσεων βάσει 
του υπολογισμού της παρ. 4 του άρθρου 4 της παρούσας. 

Άρθρο 6 

Ρυθμίσεις για την κατηγορία οφειλετών φυσικών 
προσώπων με πτωχευτική ικανότητα ή νομικών 
προσώπων που αποκτούν εισόδημα από επιχει¬ 
ρηματική δραστηριότητα με συνολικές οφειλές 
προς όλους τους πιστωτές έως 50.000 ευρώ και 
οφειλές προς το Δημόσιο που υπερβαίνουν το 
ογδόντα πέντε τοις εκατό (85%) αυτών 

Στις περιπτώσεις οφειλετών του άρθρου 2 παρ. 1 περ. 
α υποπερ. αβ της παρούσας, το Δημόσιο χορηγεί τις ακό¬ 
λουθες ρυθμίσεις των οφειλών προς αυτό: 

(Α) Για οφειλέτες με συνολικές οφειλές έως 20.000 
ευρώ: 

Εφαρμόζεται αναλογικά το προηγούμενο άρθρο. 

(Β) Για οφειλέτες με συνολικές οφειλές από 20.000,01 
έως 50.000 ευρώ, εξαιρουμένων των περιπτώσεων βα¬ 
σικής οφειλής προςτο Δημόσιο έως 20.000 ευρώ, οπότε 
εφαρμόζεται αναλογικά το προηγούμενο άρθρο, 

(α) το Δημόσιο χορηγεί ρυθμίσεις μόνο εφόσον ο οφει¬ 
λέτης πληροί το εξής κριτήριο: 

Ο λόγος του χρέους, απομειούμενου κατά το ποσό 
του υπό διαγραφή μέρους του κατά τα κατωτέρω, προς 
το εισόδημα, όπως αυτό καθορίζεται στην παρ. 3 του 
άρθρου 4 της παρούσας, είναι μικρότερος ή ίσος του 8. 

(β) Το Δημόσιο χορηγεί ρυθμίσεις με τα εξής χαρα¬ 
κτηριστικά: 

(βα) διαγραφή του 85% των οφειλών από προσαυξή¬ 
σεις και τόκους εκπρόθεσμης καταβολής, καθώς και του 
95% των οφειλών από πρόστιμα που έχουν επιβληθεί 
από τη φορολογική διοίκηση 
(ββ) καθορισμό του πλήθους και του ύψους των μηνι¬ 
αίων δόσεων, βάσει των κάτωθι κανόνων: 

(ι) ελάχιστο ποσό εκάστης δόσης 50 ευρώ 
(ιι) μέγιστος αριθμός δόσεων 120 
(ιιι) ανάλογη μείωση του αριθμού των δόσεων βάσει 
του υπολογισμού της παρ. 4 του άρθρου 4 της παρούσας. 

Άρθρο 7 

Ρυθμίσεις για φυσικά πρόσωπα που αποκτούν ει¬ 
σόδημα από επιχειρηματική δραστηριότητα χω¬ 
ρίς πτωχευτική ικανότητα με οφειλές προς το Δη¬ 
μόσιο έως 50.000 ευρώ 

Στις περιπτώσεις οφειλετών του άρθρου 2 παρ. 1 περ. 
β της παρούσας, το Δημόσιο χορηγεί τις ακόλουθες ρυθ¬ 
μίσεις των οφειλών προς αυτό: 

(Α) Για οφειλέτες με συνολικές οφειλές προς το Δημό¬ 
σιο έως 20.000 ευρώ: 

Εφαρμόζεται αναλογικά το άρθρο 5 της παρούσας 
απόφασης. 

(Β) Για οφειλέτες με συνολικές οφειλές προς το Δημό¬ 
σιο από 20.000,01 έως 50.000 ευρώ, εξαιρουμένων των 
περιπτώσεων βασικής οφειλής προς το Δημόσιο έως 
20.000 ευρώ, οπότε εφαρμόζεται αναλογικά το άρθρο 
5 της παρούσας απόφασης: 

(α) Το Δημόσιο χορηγεί ρυθμίσεις μόνο εφόσον ο οφει¬ 
λέτης πληροί το εξής κριτήριο: 

ο λόγος του χρέους, απομειούμενου κατά το ποσό 
του υπό διαγραφή μέρους του κατά τα κατωτέρω, προς 
το εισόδημα, όπως αυτό καθορίζεται στην παρ. 3 του 
άρθρου 4 της παρούσας, είναι μικρότερος ή ίσος του 8. 

(β) Το Δημόσιο χορηγεί ρυθμίσεις με τα εξής χαρα¬ 
κτηριστικά: 

(βα) Διαγραφή του 85% των οφειλών από προσαυξή¬ 
σεις και τόκους εκπρόθεσμης καταβολής, καθώς και του 
95% των οφειλών από πρόστιμα που έχουν επιβληθεί 
από τη φορολογική διοίκηση, 

(ββ) καθορισμό του πλήθους και του ύψους των μηνι¬ 
αίων δόσεων, βάσει των κάτωθι κανόνων: 

(ι) ελάχιστο ποσό εκάστης δόσης 50 ευρώ 
(ιι) μέγιστος αριθμός δόσεων 120 
(ιιι) ανάλογη μείωση του αριθμού των δόσεων βάσει 
του υπολογισμού της παρ. 4 του άρθρου 4 της παρούσας. 

Άρθρο 8 

Εξαιρέσεις 

1. Το Δημόσιο δεν προτείνει ρυθμίσεις σε περίπτωση 
που διαθέτει, σύμφωνα με τις εσωτερικές του διαδικα¬ 
σίες, δική του μελέτη βιωσιμότητας, βάσει της οποίας 
το χρέος του οφειλέτη χαρακτηρίζεται ως μη βιώσιμο. 

2. Το Δημόσιο δεν προτείνει ρυθμίσεις εφόσον η προς 
ρύθμιση συνολική οφειλή προς αυτό υπερβαίνει τις 
20.000 και η συνολική αξία των περιουσιακών στοιχείων 
του οφειλέτη, σύμφωνα με την παρ. 2 του άρθρου 4 της 
παρούσας, υπερβαίνει το εικοσιπενταπλάσιο (25) αυτής. 

3. Το Δημόσιο δύναται να προτείνει ρυθμίσεις ακόμα 
και χωρίς τη συνδρομή των κριτηρίων βιωσιμότητας των 
περιπτώσεων Β(α) των άρθρων 6 και 7 της παρούσας, 
όπου αυτά εφαρμόζονται, εφόσον διαθέτει, σύμφωνα 
με τις εσωτερικές του διαδικασίες, δική του μελέτη βι¬ 
ωσιμότητας, βάσει της οποίας το χρέος του οφειλέτη 
χαρακτηρίζεται ως βιώσιμο. Το προηγούμενο εδάφιο 
εφαρμόζεται και σε περίπτωση που προσκομίζεται 
μελέτη βιωσιμότητας που έχει καταρτισθεί από άλλον 
θεσμικό πιστωτή (Φορέα Κοινωνικής Ασφάλισης ή πι¬ 
στωτικό ή χρηματοδοτικό ίδρυμα) ή από ανεξάρτητο 
εμπειρογνώμονα της περ. (ιδ) της παρ. 2 του άρθρου 1 
του ν. 4469/2017 σε χρόνο μικρότερο του έτους πριν από 
την υποβολή της αίτησης του άρθρου 1 της παρούσας. 

Άρθρο 9 

Υλοποίηση της ρύθμισης 

1. Η διαγραφή βασικής οφειλής γίνεται κατά σειρά πα- 
λαιότητας από την παλαιότερη οφειλή προς τη νεότερη. 
Η διαγραφή των βασικών οφειλών και η απαλλαγή τόκων 
και προσαυξήσεων τελεί υπό την αναβλητική αίρεση της 
ολοσχερούς αποπληρωμής των ρυθμιζόμενων οφειλών. 

2. Για την υπαγωγή στη ρύθμιση πρέπει να καταβληθεί 
η πρώτη δόση εντός πέντε (5) εργάσιμων ημερών από 
την αποδοχή της πρότασης ρύθμισης από τον αιτούντα. 


Οι επόμενες δόσεις καταβάλλονται έως την τελευταία 
εργάσιμη ημέρα κάθε επόμενου μήνα αρχής γενομένης 
από την ημερομηνία αποδοχής της πρότασης ρύθμισης. 

Άρθρο 10 

Ευεργετήματα ρύθμισης 
και δικαιώματα του Δημοσίου 

1. Η υπαγωγή και συμμόρφωση στη ρύθμιση παρέχει 
στον οφειλέτη επί των ρυθμιζόμενων οφειλών τα ακό¬ 
λουθα ευεργετήματα: 

α. Δεν υπολογίζονται περαιτέρω τόκοι και προσαυ¬ 
ξήσεις εκπρόθεσμης καταβολής. Από την ημερομηνία 
υπαγωγής στη ρύθμιση και κατά τη διάρκεια ισχύος αυ¬ 
τής δεν υπολογίζονται τα πρόστιμα του άρθρου 57 του 
ν.4174/2013 (ΚΦΔ) και του άρθρου 6 του ν.δ. 356/1974. 

β. Χορηγείται στον οφειλέτη αποδεικτικό ενημερό¬ 
τητας σύμφωνα με τις διατάξεις του άρθρου 12 του 
ν. 4174/2013 (ΚΦΔ) και των κατ’ εξουσιοδότηση αυτού 
εκδοθεισών αποφάσεων, όπως εκάστοτε ισχύουν. Για την 
εξέταση της συνδρομής των όρων και προϋποθέσεων 
χορήγησης του αποδεικτικού δεν λαμβάνονται υπόψη 
τυχόν προς διαγραφή/απαλλαγή βασικές οφειλές, τόκοι 
και προσαυξήσεις εκπρόθεσμης καταβολής όπως αυτές 
προσδιορίζονται στη ρύθμιση. 

γ. Αναστέλλεται η ποινική δίωξη για το αδίκημα του 
άρθρου 25 του ν. 1882/1990 (Α'43) και αναβάλλεται η 
εκτέλεση της ποινής που επιβλήθηκε σύμφωνα μετο άρ¬ 
θρο αυτό ή, εφόσον άρχισε, η εκτέλεση της διακόπτεται. 
Κατά το χρονικό διάστημα της αναστολής της ποινικής 
δίωξης αναστέλλεται η παραγραφή του αδικήματος, χω¬ 
ρίς να ισχύει ο χρονικός περιορισμός της παραγράφου 
3 του άρθρου 113 του Π.Κ. 

δ. Αναστέλλεται η λήψη αναγκαστικών μέτρων και η 
συνέχιση της διαδικασίας της αναγκαστικής εκτέλεσης 
επί κινητών και ακινήτων του οφειλέτη. Η αναστολή αυτή 
δεν ισχύει για ληξιπρόθεσμες δόσεις της ρύθμισης καθώς 
και για κατασχέσεις που έχουν επιβληθεί έως την υπαγω¬ 
γή της ρύθμισης στα χέρια τρίτων, τα αποδιδόμενα όμως 
ποσά από αυτές λαμβάνονται υπόψη για την κάλυψη 
δόσης ή δόσεων της ρύθμισης, εφόσον καταβάλλονται 
εντός της προθεσμίας αυτών και δεν πιστώνονται δια¬ 
φορετικά κατά τις κείμενες διατάξεις. 

2. Το Δημόσιο διατηρείτο δικαίωμα και μετά την υπα¬ 
γωγή στη ρύθμιση: 

α. να προβαίνει σε συμψηφισμό των χρηματικών απαι¬ 
τήσεων του οφειλέτη κατά του Δημοσίου και μέχρι του 
ύψους των οφειλών του κατά τις διατάξεις περί συμψη¬ 
φισμού του άρθρου 83 του ν.δ. 356/1974 και του άρθρου 
48 του Κ.Φ.Δ. και των οριζόμενων στο ν. 4254/2014 (ΦΕΚ 
Α' 85), όπως ισχύουν. Τυχόν υπόλοιπο ποσό επιστρέφε- 
ται στον οφειλέτη με βάση τα ισχύοντα στην απόφαση 
Υπουργού Οικονομικών ΠΟΛ.1 116/23.5.2013. Εφόσον 
η γενεσιουργός αιτία της ανωτέρω απαίτησης κατά του 
Δημοσίου ανάγεται σε χρόνο προγενέστερο της ρύθ¬ 
μισης της παρούσας απόφασης, με το συμψηφισμό πι¬ 
στώνονται, κατά σειρά προτεραιότητας, οφειλές εκτός 
ρυθμίσεων, δόσεις άλλων ρυθμίσεων βεβαιωμένων χρε¬ 
ών στη Φορολογική Διοίκηση, δόσεις της ρύθμισης της 

παρούσας απόφασης και, τέλος, εφόσον έχουν εξαντλη¬ 
θεί οι λοιπές βεβαιωμένες στη Φορολογική Διοίκηση 
οφειλές, οι προβλεπόμενες στη ρύθμιση προς διαγραφή/ 
απαλλαγή οφειλές σε αυτή. Σε διαφορετική περίπτωση, 
πιστώνονται κατά προτεραιότητα οι δόσεις της ρύθμισης 
της παρούσας απόφασης, δόσεις άλλων ρυθμίσεων βε¬ 
βαιωμένων χρεών στη Φορολογική Διοίκηση και οφειλές 
εκτός ρυθμίσεων. 

β. να εγγράφει υποθήκες σε περιουσιακά στοιχεία του 
οφειλέτη και συνοφειλετών, εφόσον η οφειλή δεν είναι 
ασφαλισμένη. 

γ. να προβαίνει σε ελέγχους ακρίβειας των στοιχείων 
που δήλωσε ο οφειλέτης έως και ένα έτος μετά την απο¬ 
πληρωμή και σε περίπτωση διαπίστωσης σημαντικών 
αποκλίσεων από τα πραγματικά, να προβαίνει μονομε- 
ρώς σε έκπτωση του από τη ρύθμιση και αναβίωση των 
οφειλών σύμφωνα μετά στοιχεία της αρχικής βεβαίωσης 
μαζί με τους αναλογούντες τόκους και προσαυξήσεις 
εκπρόθεσμης καταβολής. Ποσά που καταβλήθηκαν σε 
συμμόρφωση προς τη ρύθμιση αφαιρούνται από τις 
απαιτήσεις που αναβίωσαν. 

3. Με την υπαγωγή στη ρύθμιση αναστέλλεται η πα¬ 
ραγραφή των ρυθμιζόμενων οφειλών καθ' όλη τη διάρ¬ 
κεια ισχύος αυτής και δεν συμπληρώνεται πριν από την 
πάροδο έτους από τη λήξη της αναστολής. 

Άρθρο 11 
Απώλεια ρύθμισης 

Η ρύθμιση απόλλυται, με συνέπεια να καθίσταται αμέ¬ 
σως ληξιπρόθεσμο και απαιτητό το σύνολο της οφειλής 
που παραμένει ανεξόφλητο σύμφωνα με τα στοιχεία της 
αρχικής βεβαίωσης μαζί με τους αναλογούντες τόκους 
και προσαυξήσεις εκπρόθεσμης καταβολής, στις εξής 
περιπτώσεις: 

α. μη καταβολής δόσεων ή μερικής καταβολής δό¬ 
σεων, όπως αυτές προσδιορίζονται στην ρύθμιση, έως 
τη συμπλήρωση του ποσού που αντιστοιχεί σε τρεις (3) 
δόσεις, 

β. παράλειψης του οφειλέτη να υποβάλει τις προβλε¬ 
πόμενες δηλώσεις φορολογίας εισοδήματος και φόρου 
προστιθέμενης αξίας, εντός τριών (3) μηνών από την 
παρέλευση της προθεσμίας υποβολής τους, 

γ. παράλειψης του οφειλέτη να εξοφλήσει ή να τα¬ 
κτοποιήσει με νόμιμο τρόπο, με αναστολή είσπραξης 
ή ρύθμιση τμηματικής καταβολής τις οφειλές του προς 
το Δημόσιο ή υπέρ τρίτων που εισπράττονται από την 
Ανεξάρτητη Αρχή Δημοσίων Εσόδων, οι οποίες βεβαιώ¬ 
θηκαν μετά την 31 Δεκεμβρίου 2016, εντός ενενήντα (90) 
ημερών από την ημερομηνία υπαγωγής στη ρύθμιση 
ή, προκειμένου για οφειλές που κατέστησαν ληξιπρό¬ 


θεσμες μετά την υπαγωγή στη ρύθμιση, εντός εξήντα 
(60) ημερών από τη λήξη της νόμιμης προθεσμίας κα¬ 
ταβολής τους. 

Άρθρο 12 

Συνοφειλέτες 

Σε περίπτωση που την αίτηση ρύθμισης του άρθρου 
3 της παρούσας υποβάλλουν, από κοινού με τον οφει¬ 
λέτη της παραγράφου 1 του άρθρου 2, και πρόσωπα 
που ευθύνονται αλληλεγγύως με αυτόν για το σύνολο 
ή μέρος των ρυθμιζόμενων οφειλών, τα ευεργετήματα 
του άρθρου 10 παρέχονται και στα πρόσωπα αυτά. Στην 
περίπτωση αυτή για την αξιολόγηση, 

Α) των περιουσιακών στοιχείων της παραγράφου 2 του 
άρθρου 4 της παρούσας αθροίζονται και οι αντίστοιχες 
αξίες των προσώπων αυτών έως του ποσού συνυπευ- 
θυνότητάς τους στις συνολικές προς ρύθμιση οφειλές, 

Β) του εισοδήματος της παραγράφου 3 και του ποσο¬ 
στού της παρ. 4 του άρθρου 4 της παρούσας αθροίζονται 
και οι αντίστοιχες τιμές των προσώπων αυτών κατά το 
ποσοστό συνυπευθυνότητάς τους στις συνολικές προς 
ρύθμιση οφειλές, 

Γ) της αξίας των περιουσιακών στοιχείων για την εφαρ¬ 
μογή της παρ. 2 του άρθρου 8 της παρούσας αθροίζονται 
και οι αντίστοιχες αξίες των περιουσιακών στοιχείων των 
προσώπων αυτών κατά το ποσοστό συνυπευθυνότητάς 
τους στις συνολικές προς ρύθμιση οφειλές, 

Δ) του εισοδήματος κατά την έννοια της υποπερ. α της 
περ. Β των άρθρων 6 και 7 της παρούσας, αθροίζονται τα 
αντίστοιχα εισοδήματα των προσώπων αυτών κατά το 
ποσοστό συνυπευθυνότητάς τους στις συνολικές προς 
ρύθμιση οφειλές. 

Άρθρο 13 

Αρμόδιο όργανο 

Αρμόδιος φορέας για την πρόταση ρύθμισης, την πα¬ 
ρακολούθηση τήρησης των όρων αυτής και για κάθε 
άλλη αναγκαία ενέργεια ή πράξη για την εφαρμογή της 
παρούσας είναι η Ανεξάρτητη Αρχή Δημοσίων Εσόδων 
και αρμόδιο όργανο ο Διοικητής αυτής. 

Άρθρο 14 

Έναρξη ισχύος 

Η παρούσα απόφαση ισχύει από 1 η Φεβρουάριου 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 29 Δεκεμβρίου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θϊ.ςμ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννβί)Πΐ35ΐ6ΐ·.6ΐ(α>6ΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.βΐ.9·· 

ΤΗΛΕΦΩΝΙΚΟ ΚΕΝΤΡΟ: 210 5279000 -ίθχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ΐ@6ΐ.9'' 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννββιπβίΙθΓ.θ^θΙ.ξΐ 1, 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ηπη3ΐ6Ϊ3@6ΐ.9 | ' 


























